ইমানুয়েল ওয়ালারস্টিন

**ইমানুয়েল মরিস ওয়ালারস্টিন** (; ২৮শে সেপ্টেম্বর, ১৯৩০ – ৩১শে আগস্ট, ২০১৯) একজন প্রয়াত মার্কিন সমাজবিজ্ঞানী ও অর্থনৈতিক ইতিহাসবিদ। তিনি সমাজবিজ্ঞানে সাধারণ দৃষ্টিভঙ্গির উদ্ভাবন এবং এই দৃষ্টিভঙ্গি থেকে সৃষ্ট বিশ্ব-ব্যবস্থাদি তত্ত্বের কারণে পরিচিতি লাভ করেন।  তিনি ২০০০ সাল থেকে ২০১৯ সালে মৃত্যুর আগ পর্যন্ত মার্কিন যুক্তরাষ্ট্রের ইয়েল বিশ্ববিদ্যালয়ের একজন জ্যেষ্ঠ গবেষক ছিলেন। তিনি ১৯৯৮ সালের অক্টোবর থেকে ২০১৯ সালের জুলাই পর্যন্ত বিশ্ব রাজনীতির উপরে দ্বিমাসিক একটি মন্তব্যমূলক প্রতিবেদন লিখতেন, যেগুলি আজঁস গ্লোবাল সিন্ডিকেটের মাধ্যমে প্রকাশিত হত। তিনি ১৯৯৪ থেকে ১৯৯৮ সাল পর্যন্ত আন্তর্জাতিক সমাজবৈজ্ঞানিক সংঘের সভাপতির দায়িত্ব পালন করেন।

## প্রাথমিক জীবন ও শিক্ষা
ওয়ালারস্টিনের মা সারা গ্যুন্সবের্গ ও বাবা মেনাকেম লাজার ওয়ালারষ্টান ছিলেন পূর্ব ইউরোপের গালিসিয়া অঞ্চলে বসবাসরত পোলীয় ইহুদি। তারা প্রথমে বার্লিন শহরে গমন করেন এবং সেখানে বিয়ে করার পরে ১৯২৩ সালে মার্কিন যুক্তরাষ্ট্রে অভিবাসী হন। সেখানে ১৯৩০ সালে নিউ ইয়র্ক নগরীতে ইমানুয়েল ওয়ালারস্টিনের জন্ম হয়।  ওয়ালারস্টিন একটি রাজনৈতিকভাবে সচেতন পরিবারে বেড়ে ওঠেন। তিনি কৈশোরেই বিশ্ব রাজনীতির ব্যাপারে আগ্রহী হয়ে ওঠেন। তিনি নিউ ইয়র্কের কলাম্বিয়া বিশ্ববিদ্যালয় থেকে ১৯৫১ সালে স্নাতক, ১৯৫৪ সালে স্নাতকোত্তর এবং ১৯৫৯ সালে ডক্টরেট উপাধি লাভ করেন। তবে সারা জীবন ধরেই ওয়ালারস্টিন বিশ্বের অন্যান্য কিছু বিশ্ববিদ্যালয়েও অধ্যয়ন করেন। এদের মধ্যে অক্সফোর্ড বিশ্ববিদ্যালয়,
উ্যনিভের্সিতে লিব্র দ্য ব্র্যুসেল, পারি দিদরো বিশ্ববিদ্যালয়, এবং উনিবের্সিদাদ নাসিওনাল আউতোনোমা দে মেহিকো ("মেক্সিকোর জাতীয় স্বশাসিত বিশ্ববিদ্যালয়") উল্লেখযোগ্য।

ওয়ালারস্টিন ১৯৫১ থেকে ১৯৫৩ সাল পর্যন্ত মার্কিন সেনাবাহিনীতে কাজ করেন। সেখান থেকে অব্যাহতি লাভের পরে তিনি মার্কিন রাজনৈতিক সংস্কৃতির একটি ঘটনা হিসেবে ম্যাকার্থিবাদের উপরে একটি স্নাতকোত্তর সন্দর্ভ রচনা করেন।  তাঁর এই বহুল উদ্ধৃত রচনাকর্মটি সম্পর্কে তিনি নিজেই পরবর্তীকালে বলেন যে এটি নিজেকে একজন রাজনৈতিক সমাজবিজ্ঞানী হিসেবে গণ্য করার ব্যাপারে তাঁর নিজস্ব বোধকে দৃঢ় করেছিল।

## উচ্চশিক্ষায়তনিক কর্মজীবন
ওয়ালারস্টিন কলাম্বিয়া বিশ্ববিদ্যালয়ে তাঁর উচ্চশিক্ষায়তনিক কর্মজীবন শুরু করেন। তিনি সেখানে ১৯৫৮ থেকে ১৯৭১ সাল পর্যন্ত প্রথমে একজন প্রশিক্ষক ও পরবর্তীকালে সহযোগী অধ্যাপক হিসেবে শিক্ষাদান করেন। তিনি ১৯৬৮ সালের কলাম্বিয়া বিশ্ববিদ্যালয় প্রতিবাদ চলাকালে ছাত্রদের পক্ষাবলম্বন করেন। ১৯৭১ সালে তিনি নিউ ইয়র্ক থেকে মোঁরেয়াল শহরে স্থানান্তর করেন এবং সেখানে ম্যাকগিল বিশ্ববিদ্যালয়ে ৫ বছর অধ্যাপনা করেন।

আদিতে ওয়ালারস্টিনের বৌদ্ধিক অনুসন্ধানের প্রধান ক্ষেত্রটি মার্কিন রাজনীতি ছিল না, বরং তিনি অ-ইউরোপীয় বিশ্ব, বিশেষত ভারত ও আফ্রিকার রাজনীতি নিয়েই বেশি আগ্রহী ছিলেন। তিনি দুই দশক ধরে আফ্রিকা নিয়ে গবেষণা সম্পাদন করেন এবং বহুসংখ্যক গ্রন্থ ও নিবন্ধ রচনা করেন। ১৯৭৩ সালে তিনি আফ্রিকা বিদ্যা সংঘের সভাপতিতে পরিণত হন।

১৯৭৬ সালে ওয়ালারস্টিন নিউ ইয়র্ক অঙ্গরাজ্যের বিংহ্যামটন বিশ্ববিদ্যালয়ের ফেরনঁ ব্রোদেল গবেষণা কেন্দ্রের প্রধানের পদ লাভ করেন। কেন্দ্রটির লক্ষ্য ছিল "ঐতিহাসিক কালক্রমের দীর্ঘ সময়ব্যাপী সামাজিক পরিবর্তনের বিশ্লেষণ"। কেন্দ্রটি একটি নতুন গবেষণা সাময়িকী প্রকাশ করা শুরু করে, যার নাম *রিভিউ* (ওয়ালারস্টিন যার প্রতিষ্ঠাতা সম্পাদক ছিলেন)। গবেষণা সাময়িকীটিতে প্রকাশিত রচনাকর্মগুলি "সমাজবিজ্ঞান ও এর ভগিনী জ্ঞানের শাখাগুলিতে, বিশেষ করে ইতিহাস ও রাজনৈতিক অর্থশাস্ত্রে শক্তিসঞ্চারণে বিশেষ ভূমিকা পালন করে।". ওয়ালারস্টিন ১৯৯৯ সালে অবসরগ্রহণের আগ পর্যন্ত বিংহ্যামটন বিশ্ববিদ্যালয়ে একজন বিশিষ্ট অধ্যাপক হিসেবে কাজ করেন।

দীর্ঘ কর্মজীবনে ওয়ালারস্টিন অতিথি অধ্যাপক হিসেবে হংকংয়ের চীনা বিশ্ববিদ্যালয়, ব্রিটিশ কলাম্বিয়া (কানাডা) ও আমস্টারডামে শিক্ষকতা করেন। তিনি বহুসংখ্যক সাম্মানিক উপাধি লাভ করেন। এছাড়া তিনি প্যারিসের একল দে জোত জেত্যুদ অঁ সিয়ঁস সোসিয়ালের ("সামাজিক বিজ্ঞানসমূহের উচ্চশিক্ষা প্রতিষ্ঠান") খণ্ডকালীন পরিচালক হিসেবে একাধিকবার দায়িত্ব  পালন করেন। তিনি ১৯৯৪ থেকে ১৯৯৮ সাল পর্যন্ত আন্তর্জাতিক সমাজবৈজ্ঞানিক সংঘের সভাপতি ছিলেন। ১৯৯০-এর দশকে তিনি সামাজিক বিজ্ঞানসমূহের কাঠামো পুনর্নির্মাণ সংক্রান্ত গুলবেনকিন কমিশনের প্রধান ছিলেন, যার লক্ষ্য ছিল আগামী ৫০ বছরে সমাজবৈজ্ঞানিক অনুসন্ধানের দিকনির্দেশনা প্রদান করা।

২০০০ থেকে ২০১৯ সালে মৃত্যুর আগ পর্যন্ত ওয়ালারস্টিন ইয়েল বিশ্ববিদ্যালয়ের একজন জ্যেষ্ঠ গবেষক হিসেবে কাজ করেন। তিনি *সোশাল এভোলিউশন অ্যান্ড হিস্টরি* নামক গবেষণা সাময়িকীর উপদেষ্টা সম্পাদক পরিষদের সদস্য ছিলেন।  ২০০৩ সালে তিনি মার্কিন সমাজবৈজ্ঞানিক সংঘ থেকে "ক্যারিয়ার অফ ডিস্টিংগুইশড স্কলারশিপ অ্যাওয়ার্ড" ("বিশিষ্ট পাণ্ডিত্যপূর্ণ কর্মজীবনের জন্য পুরস্কার") লাভ করেন। and in 2004 the International N. D. Kondratieff Foundation রাশিয়ার প্রাকৃতিক বিজ্ঞান অ্যাকাডেমি তাকে কোন্দ্রাতিয়েফ স্বর্ণপদক প্রদান করে। ওয়ালারস্টিন ২০১৯ সালের ৩১শে আগস্ট ৮৮ বছর বয়সে একটি সংক্রমণে মৃত্যুবরণ করেন।

## তত্ত্ব
ওয়ালারস্টিন উত্তর-ঔপনিবেশিক আফ্রিকান রাজনীতির একজন বিশেষজ্ঞ হিসেবে কর্মজীবন শুরু করেন। তিনি ১৯৫১ ও ১৯৫২ সালে আন্তর্জাতিক যুব সম্মেলনগুলিতে অংশগ্রহণের পরে এই ক্ষেত্রটিকে নির্বাচন করেছিলেন। ১৯৭০-এর দশকের শুরু পর্যন্ত তাঁর প্রকাশিত গ্রন্থ ও রচনাবলি প্রায় এককভাবে এই একটিমাত্র ক্ষেত্রের মধ্যেই সীমাবদ্ধ ছিল। এরপর তিনি একজন ইতিহাসবিদ ও সামষ্টিক দৃষ্টিভঙ্গি থেকে বৈশ্বিক পুঁজিবাদী অর্থনীতির একজন তাত্ত্বিক হিসেবে নিজেকে আলাদা করতে শুরু করেন।  বৈশ্বিক পুঁজিবাদের প্রাথমিক সমালোচনা ও "ব্যবস্থা-বিরোধী আন্দোলনসমূহে" উৎসাহ প্রদানের জন্য উচ্চশিক্ষায়তনিক সম্প্রদায়ের ভেতরে ও বাইরে অবস্থিত বিশ্বায়ন-বিরোধী আন্দোলনের একজন শক্তিশালী নেপথ্য প্রবক্তা (éminence grise) হিসেবে নোম চম্‌স্কি ও পিয়ের বুর্দিও-র পাশে জায়গা করে নেন।

ওয়ালারস্টিনের সবচেয়ে গুরুত্বপূর্ণ গ্রন্থটি হল *দ্য মডার্ন ওয়ার্ল্ড-সিস্টেম*, যা চার খণ্ডে ১৯৭৪ থেকে ২০১১ সালে প্রকাশিত হয়। এই গ্রন্থে ওয়ালারস্টিন বেশ কিছু বুদ্ধিবৃত্তিক ধারা থেকে অনুপ্রেরণা লাভ করেন। কার্ল মার্ক্সের মত ওয়ালারস্টিনও অর্থনৈতিক উপাদান বা নিয়ামকগুলির গুরুত্বপূর্ণ প্রভাব এবং বিশ্ব-রাজনীতিতে আদর্শবাদী উপাদানগুলির উপরে সেগুলির আধিপত্যের স্বপক্ষে মত দেন। এছাড়া পুঁজি ও শ্রমের মধ্যকার দ্বিবিভাজনের মত মার্কসীয় ধারণাগুলিও তিনি কাজে লাগান। অন্যদিকে তিনি সামন্তবাদ ও পুঁজিবাদের মতো ধাপে ধাপে বিশ্ব অর্থনীতির পরিবর্তন সংক্রান্ত ঐতিহ্যবাহী মার্কসীয় দৃষ্টিভঙ্গিগুলির সমালোচনা করেন। এছাড়া তিনি মার্কসীয় দর্শনে উল্লিখিত পুঁজিসঞ্চয় প্রক্রিয়া  এবং দ্বান্দ্বিকতার বর্ণনাগুলিরও সমালোচনা করেন। তিনি নির্ভরশীলতা তত্ত্ব থেকে "কেন্দ্র" ও "প্রান্ত" ধারণাগুলি প্রয়োগ করেন।

## রচনাকর্ম

## আরও দেখুন

## তথ্যসূত্র

## আরও পড়ুন
*Kenneth, A. "Contemporary social and sociological theory: visualizing social worlds". Thousand Oaks, CA: Pine Forge Press, 2006.
*Brewer, A., *Marxist Theories of Imperialism: A Critical survey,* London: Macmillan, 1990. 
*Frank, A.G. and B. Gills (eds), *The World System: 500 years or 5000?*, London: Routledge, 1993. 
*Hout, W., *Capitalism and the Third World: Development, dependence and the world system*, Hants: Edward Elgar, 1993. 
*Sanderson, S., *Civilizations and World Systems,* London: Sage, 1955.
*Shannon, T., *An Introduction to the World-System Perspective,* Oxford: Westview Press, 1989.
*Wallerstein, I., *The Modern World System: Capitalist Agriculture and the Origins of the European World Economy in the Sixteenth Century,* New York: Academic Press, 1974.

## বহিঃসংযোগ

*

*Immanuel Wallerstein's Official Website
*Immanuel Wallerstein's profile at Yale.edu
*Immanuel Wallerstein's Full CV 
*Wallerstein's Own Fortnightly Commentaries on Current Events 
*Articles at Monthly Review
*Wallerstein's World-Systems Theory
*Presentation of Immanuel Wallerstein's "World-System Model"
*"Modern History Sourcebook:  Summary of Wallerstein on World System Theory"  - Fordham University
*Introduction to Social Macrodynamics: Compact Macromodels of the World System Growth by Andrey Korotayev, Artemy Malkov, and Daria Khaltourina
*Binghmaton University Fernand Braudel Center for the Study of Economies, Historical Systems, and Civilizations
*Journal of World-Systems Research
* "World-Economic Theories and Problems: Quigley vs. Wallerstein vs Central Civilization" by David Wilkinson
*Entering Global Anarchy by Immanuel Wallerstein
*Interview with Wallerstein (2008) on the End of Capitalism and World-Systems 
* Reading Fanon in the 21st Century - 2009, New Left Review essay
* Structural Crisis - 2010, New Left Review essay
*https://www.binghamton.edu/libraries/special-collections/researchandcollections/findingaids/uarchives/wallerstein_FA.pdf  The Immanuel Wallerstein Collection Finding Aid, Binghamton University Libraries

;চলছবি (ভিডিও)
*"The U.S. As a World Power" C-SPAN (2002)
*"The United States Facing Its Decline" - Fall 2006, Conference given by Immanuel Wallerstein at the Université de Montréal *(in French)*
* - Immanuel Wallerstein comments on America's recent financial crisis in TV interview
*
*

;শ্রাব্য (অডিও)
*Grace Lee Boggs and Immanuel Wallerstein Dialogue - U.S. Social Forum, 2010
*"Global Africa: Liberation Movements Since 1945" - Sept. 24, 2008, dialogue between Immanuel Wallerstein, Walter Turner, and Will Grant at CounterPULSE, part of the ongoing Shaping San Francisco Talks series
*KPFA Radio Interview - Nov. 12, 2008, Immanuel Wallerstein comments on the structural constraints faced by Obama and the current economic crisis

বিষয়শ্রেণী:১৯৩০-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:মার্কিন আফ্রিকাবাদী
বিষয়শ্রেণী:মার্কিন বৈদেশিক নীতি রচয়িতা
বিষয়শ্রেণী:মার্কিন সমাজতন্ত্রবাদী
বিষয়শ্রেণী:মার্কিন সমাজবিজ্ঞানী
বিষয়শ্রেণী:মার্কিন পুরুষ বাস্তব তথ্যভিত্তিক লেখক
বিষয়শ্রেণী:পোলীয়-ইহুদি বংশোদ্ভূত মার্কিনী
বিষয়শ্রেণী:রাজনীতি বিষয়ক মার্কিন লেখক
বিষয়শ্রেণী:সামাজিক বিজ্ঞান বিষয়ক মার্কিন লেখক
বিষয়শ্রেণী:বিঙ্যামটন বিশ্ববিদ্যালয়ের শিক্ষক
বিষয়শ্রেণী:কলাম্বিয়া কলেজ (নিউ ইয়র্ক)-এর প্রাক্তন ছাত্র
বিষয়শ্রেণী:নির্ভরশীলতা তাত্ত্বিক
বিষয়শ্রেণী:ভূরাজনীতিবিদ
বিষয়শ্রেণী:ইহুদি ইতিহাসবিদ
বিষয়শ্রেণী:আন্তর্জাতিক সম্পর্ক বিষয়ক পণ্ডিত
বিষয়শ্রেণী:ইহুদি-মার্কিন সামাজিক বিজ্ঞানী
বিষয়শ্রেণী:ইহুদি সমাজবিজ্ঞানী
বিষয়শ্রেণী:ইহুদি দার্শনিক
বিষয়শ্রেণী:ওফিসিয়ে দ্য লর্দ্র দেজার জে দে লেত্র
বিষয়শ্রেণী:নিউ ইয়র্ক নগরীর বিজ্ঞানী
বিষয়শ্রেণী:এন. ডি. কনড্রাটিয়েফ পদক বিজয়ী
বিষয়শ্রেণী:ইতিহাসের তত্ত্ব
বিষয়শ্রেণী:ইহুদি লেখক
বিষয়শ্রেণী:বিশ্ব ব্যবস্থা বিষয়ক পণ্ডিত
বিষয়শ্রেণী:বিশ্বায়ন বিষয়ক লেখক
বিষয়শ্রেণী:নিউ ইয়র্ক নগরীর লেখক
বিষয়শ্রেণী:মার্কিন সমাজতন্ত্রী
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্ক শহরের লেখক